armvectores/hy_wikipedia_2023 huggingface dataset:
Պետրովկա-Ռոմենսկայա

Պետրովկա-Ռոմենսկայա (ուկրաիներեն՝ Петрівка-Роменська), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Պետրովկա։ Հիմնադրվել է 1625 թվականին։
2001 թվականի տվյալներով Պետրովկա-Ռոմենսկայա գյուղում բնակվում էր 2 721 մարդ։ Բնակավայրը զբաղեցնում է 4077 կմ² տարածք։ Բնակչության խտությունը կազմում էր 667,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երմակովկա (այլ կիրառումներ)

Երմակովկա, կարող է վերաբերել՝

Երմակովկա - գյուղ Ռուսաստանի Լիպեցկի մարզի Գրյազինսկի շրջանի կազմում։
Երմակովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Նիլ Թեյլոր

Նիլ Թեյլոր (անգլ.՝ Neil John Taylor, փետրվարի 7, 1989(1989-02-07), St Asaph, St Asaph, Դենբիշիր, Ուելս, Միացյալ Թագավորություն), ուելսցի ֆուտբոլիստ, պաշտպան։ Հանդես է գալիս «Սուոնսի Սիթի» ֆուտբոլային ակումբի և Ուելսի ազգային հավաքականի կազմում։


== Ակումբային կարիերա ==
Նիլ Թեյլորը իր ֆուտբոլային կարիերան սկսել է անգլիական «Մանչեսթեր Սիթիի» կազմում։ Նա թիմում հանդես է եկել մինչև 15 տարեկան հասակը։
2005 թվականին նա տեղափոխվել է «Ռեկսեմ»։ Անգլիական ակումբի հետ Թեյլորը պրոֆեսիոնալ պայմանագիր է կնքել 2007 թվականի հուլիսին։ 2007/08 մրցաշրջանում նա իր նորամուտն է նշել անգլիական թիմի կազմում, իսկ իր առաջին մրցաշրջանում թիմի կազմում մասնակցել է 27 հանդիպման։ 2008 թվականի մարտին Նիլ Թեյլորը երկարաձգել է իր պայմանագիրը մինչև 2010 թվականը։
2009/10 մրցաշրջանից հետո Թեյլորը դարձավ ազատ գործակալ։ Նա ազատ գործակալի կարգավիճակում պայմանագիր է կնքել «Սուոնսի Սիթիի» հետ։ Նոր թիմի կազմում Նիլ Թեյլորը իր նորամուտը նշել է «Նորվիչ Սիթիի» դեմ խաղում։
2011 թվականի ամռանը «Նյուքասլ Յունայթեդը» Թեյլորի համար առաջարկել է 1 միլիոն եվրո, սակայն անգլիական ակումբը մերժել է այդ առաջարկը։ Դրանից հետո Նիլ Թեյլորը երկարաձգել է իր գործող պայմանագիրը։ Իր առաջին մրցաշրջանում Նիլը մասնակցել է 36 հանդիպման, իսկ նրա թիմը առաջնությունում գրավել է 11-րդ տեղը։


== Միջազգային կարիերա ==


=== Մեծ Բրիտանիա ===
Մեծ Բրիտանիայի օլիմպիական հավաքականի կազմում Նիլ Թեյլորը մասնակցել է 2012 թվականի օլիմպիական խաղերին։ Հավաքականի կազմում նա առաջին անգամ խաղադաշտ է դուրս եկել հուլիսի 20-ին՝ Բրազիլիայի հավաքականի դեմ խաղում։


=== Ուելս ===
Ուելսի ազգային հավաքականի կազմում Թեյլորը իր բդեյւոտը նշել է 2010 թվականի մայիսի 23-ին՝ Խորվաթիայի հավաքականի դեմ խաղում։ 2011 թվականի մայիսին Նիլ Թեյլորը Ուելսի հավաքականի կազմում մասնակցել է Ազգերի գավաթի խաղարկության երկու հանդիպման։


== Վիճակագրություն ==


=== Ակումբային ===


=== Միջազգային ===


=== Միջազգային գոլեր ===


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Էջը «Սուոնսի Սիթիի» պաշտոնական կայքում Archived 2016-08-27 at the Wayback Machine.
Ցուցանիշները soccerbase.com կայքում (անգլ.)
Յուլեմիիսա

Յուլեմիիսա (էստ․՝ Ülemõisa), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դատական բժշկագիտությունը Հայաստանում

Դատական բժշկագիտությունը Հայաստանում, դիակի արտաքին զննման վերաբերյալ տվյալներ
Հայաստանում հայտնի են դեռևս IV-V դարերից, երբ որոշվել է ոչ միայն մահվան պատճառը, այլև՝ ինչպիսի
հարվածից է առաջացել մահը։
XIII դարից սկսած՝ մարդու անատոմիան և մահվան պատճառներն ուսումնասիրելու նպատակով կատարել
են դիահերձումներ։ Մխիթար Գոշի և Սմբատ Սպարապետի դատաստանագրքերում, Ներսես Լամբրոնացու քաղաքացիական օրենքներում հատուկ ուշադրություն է դարձվել
սխալ բուժմանը, բժշկի անփութությանը և այլ հարցերի։
XIX դարում Հայաստանում, հանցագործությունների հետ կապված, պարտադիր են եղել ինչպես կենդանի անձանց, այնպես էլ դիակների հետազոտումները։ Դիահերձումներն ունեցել են դատաբժշկական նշանակություն, կատարել են քաղաքացիական և զինվորական բժիշկները՝ քննիչի և ընթերակաների մասնակցությամբ, կազմել են համապատասխան դատաբժշկական փաստաթղթեր։
1846 թվականին հայ բժիշկների նախաձեռնությամբ Կալթա Սերայի (Թուրքիա) բժշկական վարժատանն առաջին անգամ հիմնադրվել է «օրինական բժշկության» (դատական բժշկության) ամբիոն, որտեղ որոշվել են նաև քրեական վիժումների, մանկասպանության և այլ հարցեր։
Հայաստանում, սկսած XVIII դարի 30-ական թվականներից, դիահերձումները, հատկապես բռնի մահերի և հանկարծամահությունների դեպքերում, դարձել են պարտադիր։
ՀԽՍՀ-ում (Հայաստանի Խորհրդային Սահմանադրական Հանրապետություն) 1921 թվականին ստեղծվել է դատական բժշկագիտության փորձագետի առաջին հաստիքային պաշտոնը։
Դատական բժշկությունը գիտական հիմքերի վրա է դրվել 1926 թվականին Երևանի Պետական Համալսարանի բժշկական ֆակուլտետում նույնանուն ամբիոնի հիմևադրմամբ. 1927-1939 թվականներին ամբիոնը ղեկավարել է Ե. Շեկ-Հովսեփյանը (1929 թվականից, միաժամանակ՝ ՀԽՍՀ առժողկոմատի դատաբժշկական
գլխավոր փորձագետ)։ Ամբիոնը և հանրապետական դատաբժշկական բյուրոն հետագայում ղեկավարել են Ա. Հովսեփյանը՝ 1939-1953 թվականներ, Ն. Ավագյանը՝ 1953-1989 թվականներ, Շոթա Վարդանյանը՝ 1989 թվականից։
Ամբիոնում հետազոտություններ են կատարվել դատական բժշկության և իրեղեն ապացույցների ուսումնասիրման
պատմության (Ե. Մակարյան, Ա. Հովսեփյան), հանկարծամահության հետ մթնոլորտային տարբեր գործոնների կապի (Ն.Ավագյան, Շ. Վարդանյան), մահաբանության (Հ. Թորոսյան), վնասվածքաբանության (Վ. Գրիգորյան, Ռ. Բալայան, Ա. Բաբայան), թունաբանության (Կ. Նազարեթյան, Ա. Գահնապետյան), թմրամոլության (Ռ. Տերտերյան, Ն. Հարությունյան), սեռ. հանցագործությունների (Վ. Մոաայելյան), մահվան ժամկետի որոշման (Մ. Հովհաննիսյան, Ե. Սահակյան), դատական բժշկության մեջ կիրառվող տեխնիկական միջոցների (Լ. Առաքելյան) վերաբերյալ։
1993 թվականին Երևանի Պետական Բժշկական Համալսարանի դատական բժշկագիտության ամբիոնի և
Հանրապետական դատաբժշկական բյուրոյի միավորմամբ ստեղծվել է դատական բժշկագիտության գիտագործնական կենտրոն (ղեկավար՝ ՀՀ ԱՆ գլխավոր դատաբժշկ. փորձագետ Շոթա Վարդանյան)։
Ներկայումս կենտրոնում զբաղվում են մեծածավալ աղետների ժամանակ անձի ինքնության հաստատման, դատական բժշկության մեջ լազերային տեխնիկայի օգտագործման, գազային և խլացուցիչ հրազենի գործադրումից առաջացած վնասվածքների առանձնահատկությունների պարզաբանման, դատական թունաբանության, Հայաստանի Հանրապետությունում բժշկական իրավախախտումների տարբեր խնդիրներով։
Արշավանք

Արշավանք, հարձակողական ռազմական գործողությունների տեսակ։ Ներխուժում հակառակորդի կողմից վերահսկվող տարածք՝ առավել նպաստավոր պայմաններում պատերազմ վարելու ակնկալիքով, ինչպես նաև ավարառության կամ ասպատակության նպատակով։


== Ծանոթագրություններ ==
Մարս (Ռոստովի մարզ)

Մարս (ռուս.՝ Марс), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։ Դոնի Ռոստով քաղաքից գտնվում է 123 կմ հեռավորության վրա։
Բնակչությունը կազմում է 1300 մարդ։
Ռասիմ Բաբաև

Ռասիմ Հենիֆե օկլի Բաբաև (ադրբ.՝ Rasim Babayev Hənifə oğlu, դեկտեմբերի 31, 1927(1927-12-31), Բաքու, ԱԽՖՍՀ, ԽՍՀՄ - ապրիլի 24, 2007(2007-04-24), Բաքու, Ադրբեջան), Ադրբեջանցի նկարիչ, Ադրբեջանի նկարիչների միության անդամ (1959), Ադրբեջանական ԽՍՀ ժողովրդական նկարիչ (1988), Ադրբեջանական ԽՍՀ պետական մրցանակի դափնեկիր (1991)։


== Կենսագրություն ==
Ռասիմ Բաբաևը ծնվել է 1927 թվականի դեկտեմբերի 31-ին Բաքու քաղաքում։ 1945–1949 թվականներին միջնակարգ դպրոցն ավարտելուց հետո նա սովորել է Ազիմ Ազիմզադեի անվան Ադրբեջանի պետական ​​արվեստի քոլեջում։ Այնուհետև ուսումը շարունակել է 1949–1956 թվականներին՝ Վ. Սուրիկովի անվան Մոսկվայի արվեստի ինստիտուտում։ 
Ռասիմ Բաբաևը մեծ ներդրում է ունեցել ադրբեջանական գեղանկարչության և գրաֆիկայի զարգացման գործում։ Ռ.Բաբաևը հաջողությամբ աշխատել է նաև գրքերի ձևավորման և նկարազարդման ոլորտում։ Ռասիմ Բաբաևի նկարները ցուցադրվել են մի շարք արտասահմանյան ցուցահանդեսներում ՝ Անգլիա, Կանադա, Թուրքիա, Ֆինլանդիա և աշխարհի մի շարք երկրներ։
Նկարչի ցուցահանդեսները բացվել են 2014 թվականի հոկտեմբերի 29-ին Սանկտ Պետերբուրգի Ռուսաստանի թանգարանի մարմարե պալատում, իսկ նույն տարվա ապրիլի 15-ին `Կազանի Էրմիտաժում։
Միևնույն ժամանակ, նկարչի աշխատանքները պահվում են Ռուսաստանի Տրետյակովյան պատկերասրահում և Ժամանակակից արվեստի և արևելյան ժողովուրդների արվեստի թանգարանում, ԱՄՆ Զումերի թանգարանում և Ֆրանսիայի  Գալերի դե Ֆրանս պատկերասրահում։
Ռասիմ Բաբաևը մահացել է 2007 թվականի ապրիլի 22-ին Բաքու քաղաքում։


== Ծանոթագրություններ ==


== Աղբյուրներ ==
К. Алиева. "Апшерон в творчестве Расима Бабаева". //"Təhsil, mədəniyyət, incəsənət" jurnalı.- 2004.- № 1.- səh. 123–126.
Rasim Babayevin əsərləri Moskvada: rəsmlər "Həqiqət axtarışında": [Rusiya paytaxtında Şərq xalqları incəsənəti muzeyində Azərbaycanın Əməkdar rəssamının "Həqiqət axtarışında" adlı sərgisi açılıb] //525-ci qəzet.- 2013.- 26 oktyabr.- S.17.


== Արտաքին հղումներ ==
Ռասիմ Բաբաև
Մթնշաղային կապտաթիթեռ

Մթնշաղային կապտաթիթեռ (լատ.՝ Maculinea nausithous), կապտաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
13-16 մմ (արուներ) և 12-15 մմ (էգեր) առջևի թևի երկարությամբ, ոչ խոշոր չափի թիթեռներ են։ Արուի թևերը, որոնք ունեն խիտ մգացված արտաքին եզր, վերևից մուգ կապույտ են՝ լավ արտահայտված են դիսկալ և հետդիսկալ պտերի շարքերով։ Թույլ արտահայտված դիսկալ պուտով էգը վերևից միատարր մուգ շագանակագույն է։ Դիսկալ և հետդիսկալ սև պտերի լավ արտահայտված նախշով թևերի ստորին մակերեսը միատարր մուգ շագանակագույն է։


== Տարածվածություն ==
Հանդիպում են Եվրոպայում, դեպի արևելք` մինչև Կենտրոնական Սիբիր, Փոքր Ասիայում, Կովկասում, Անդրկովկասում։ Հայաստանում հայտնի է ոչ շատ տեղերից՝ Ստեփանավան քաղաքի շրջակայքից (Լոռու մարզ), Սեմյոնովկա և Շորժա գյուղերից (Գեղարքունիքի մարզ) և Ծաղկաձորից (Կոտայքի մարզ)։


== Էկոլոգիա ==
Ապրում են մարգագետիններում, անտառի վերին եզրերի տափաստանացած հատվածներում՝ 2000-2300 մ ծովի մակարդակից բարձր։ Հուլիսի կեսից մինչև օգոստոսի կեսը տալիս են մեկ սերունդ։ Երկրորդ-երրորդ հասակի թրթուրները մրջյունների միջոցով տեղափոխվում են մրջնանոց, որտեղ էլ ձմեռում են։ Ուտելով մրջյունների թրթուրներին և հարսնյակներին՝ ձմեռումից հետո ավարտում են սնվելը։ Հարսնյակավորվում են մրջնանոցում։


== Պահպանություն ==
Ընդհատված արեալով, ոչ բարձր թվաքանակով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Տեսակը ընդգրկված է ԲՊՄՄ Կարմիր ցուցակում համեմատաբար բարվոք վիճակում գտնվող, սակայն կարող է հայտնվել վտանգված տեսակների թվում կարգավիճակով և Բեռնի կոնվենցիայի Հավելված երկուսում։
Թվաքանակի փոփոխության միտումները բացահայտված չեն։
Վտանգման հիմնական գուծոններն են հանդիսանում հողերի հերկումը, կերաբույսի ծաղկման շրջանում իրականացվող խոտհունձը, անասունների գերարածեցումը, ինքնաթիռներով անտառային տարածքների թունաքիմիկատներով մշակումը։
Պահպանվում է «Սևան» ազգային պարկում։


== Ծանոթագրություններ ==
Տոհկռի

Տոհկռի (էստ․՝ Tohkri), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոստանդ Ջուղայեցի

Կոստանդին Ջուղայեցի նաև Կոստանդ Ջուղայեցի, 17-րդ դարի մանկավարժ, բնագետ ու վարդապետ։ Ուսանել է Նոր Ջուղայի Ս. Ամենափրկչի վանական դպրոցում, ուր և հետագայում դասավանդել է հաշվողական, թվաբանական առարկաներ։
Դպրոցի խնդիրներից էր նաև առևտրականներ պատրաստելը։ Այդ նպատակով Կոստանդին Ջուղայեցին 1687-ին գրել է «Աշխարհաժողով գիրք» թվաբանության դասագիրքը, որը պարունակում է հաշվապահական ու այլ խրատներ, տարբեր երկրների դրամական միավորների համեմատության, չափ ու կշիռների, տոկոսով տրված դրամի հաշվարկի, կտակի և ժառանգության, ինչպես նաև խրախճանական բնույթի շուրջ 130 խնդիր՝ լուծված նախապես տրված կանոններով։ Դասագրքում կիրառված են ամբողջ և կոտորակային թվեր, հայկական և հնդկական թվանշաններ (գրված է Ջուղայի բարբառով)։
Կոստանդին Ջուղայեցու մասին արժեքավոր տեղեկություններ է հաղորդել Հարություն Տեր-Հովնանյանը իր «Պատմություն Նոր Ջուղայի» գրքում (հատորներ Ա, Բ, Նոր Ջուղա, 1880-81)։
Հեծյալով ռիտոն (եղջերագավաթ)

Հեծյալով ռիտոն,  գինի խմելու հին անոթ, եղջյուր՝ հեծյալի տեսքով և ստորին նեղ վերջավորությամբ ու ոչ մեծ անցքով։


== Ռիտոնների տեսակներ ==
Ռիտոն անվանումն առաջացել է հունարեն «եղջյուր» բառից։ Ռիտոններ պատրաստվել են մետաղից, կավից, եղջյուրից, զարդապատվել են բարձրաքանդակներով և փորագրություններով։ Կենդանու գլխի պատկերով ավարտվող կարճ, լայն ռիտոնները բնորոշ են հին հունական արվեստին։ Ասիական տիպի ռիտոնները երկարավուն են, վերջույթում` քանդակապատկերներով ։


== Հեծյալով ռիտոնի նկարագրություն ==
Այս եղջերագավաթը արծաթե է, հեծյալի տեսքով, երկար աղեղնաձև լայնափողով և փոքր առաջամասով։ Նժույգը նստած վիճակում է, ունի լավ արտահայտված սմբակներ, կարճ բաշ, ընդգծված երասանակ։ Թամբատակի թաղիքը ետևի կողմում ունի աստիճանավոր ելուստներ և աղեղնաձև զարդեր։ Թաղիքի վրա պատկերված են դեմ դիմաց նստած այծեր և ցուլ։ Հեծյալի հագին կա ներքևում նեղացող անդրավարտիք, կարճ թևքերով մարմնին կիպ նստող վերնազգեստ։ Ուղիղ նստած մորուքավոր հեծյալի գլխին կա բարձր գլխարկ, որի երկու կողմերում պատկերված են թռչուններ։ Աջ կողքից կախված է աքինակը։ Նժույգի առջևի երկու ծնկներին և կրծքին կան անցքեր։


== Ծանոթագրություններ ==
Նախիջևանի քաղաքային զբոսայգի

Նախիջևանի քաղաքային զբոսայգի, զբոսայգի Նախիջևանում։ Ստեղծվել է 19-րդ դարի առաջին տասնամյակներին։ Ունեցել է մեկ շատրվան, զանազան ծառատեսակներ, որոնք հասել են մոտ քսան հազարի։ Բազմաթիվ հասարակական շինություններ և կրպակներ են կառուցվել այգու տարածքում վերջին 40-50 տարիների ընթացքում։


== Ծանոթագրություններ ==
Արտավանի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Արտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 46 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռուշինովո (այլ կիրառումներ)

Ռուշինովո, կարող է վերաբերել՝

Ռուշինովո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Ռուշինովո - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Թոմազո Սալվինի

Թոմազո Սալվինի (իտալերեն՝ Tommaso Salvini, հունվարի 1, 1829(1829-01-01)[…], Միլան, Ավստրիական կայսրություն - դեկտեմբերի 31, 1915(1915-12-31), Ֆլորենցիա), իտալացի դերասան։


== Գործունեություն ==
Պրոֆեսիոնալ բեմում առաջին անգամ ելույթ է ունեցել 1842 թվականին։ Թոմազո Սալվինիին Մոդենան իր թատերախումբ է հրավիրվել հոր հետ 1843 թվականին և դա նրա համար որոշիչ դեր է ունեցել։ Այնտեղ Թոմազո Սալվինին հանդես է եկել Օրոսմանի դերում (Վոլտերի «Զսփր») խարհայացքի ձևավորման հարցում։ 1848 թվականին մասնակցել է իտալիայի ժողովրդի ազգային ազատագրական պայքարին, ձերբակալվել երկու անգամ։ 1860-ական թվականներից գլխավորել է սեփական թատերախումբը։ 1869 թվականից մշտապես հյուրախաղերով ելույթներ է ունեցել Եվրոպայում, Հարավային և Հյուսիսային Ամերիկայում, Ռուսաստանում։ 1903 թվականին թողել է բեմը։ Սալվինիի համաշխարհային փառքը պայմանավորվել է շեքսպիրյան հերոսների անձնավորումներով՝ Օթելլո («Օթելլո»), Համլետ («Համլետ»), Մակբեթ («Մակբեթ»), Լիր արքա («Լիր արքա»)։ Լավագույն դերերից են նաև Կոռադո (Զակոմեատիի «Քաղաքացիական մահ»), Օրոսման (Վոլտերի «Զսփր»)։ Սալվինիի արվեստը XIX դարի Իտալիայի և ամբողջ արևմտաեվրոպական թատրոնի զարգացման գագաթն է։ Մոդենայի դպրոցին բնորոշ ռոմանտիկական ոգևորությունը, կրքոտությունն ու հերոսական պաթոսը նա զուգորդել է գործող անձի հոգեբանության մեջ խոր ներթափանցելու հետ։ Մոդենան հեղինակ է հուշագրությունների, տեսական հոդվածների։ Սալվինիի տաղանդը բարձր է գնահատել Ստանիսլավսկին։ Սալվինիի հայ ծանոթներից է եղել Ադամյանը, որին հանդիպել է 1885 թվականին՝ Խարկովում, ուր հյուրախաղերով հանդես են եկել միաժամանակ։


== Ծանոթագրություններ ==
Ձի (այլ կիրառումներ)

Ձի հասկացությունը կարող է վերաբերել.

Ձի, ընտելացված կենդանի
Ձի, շախմատի խաղաքար
Փոքր ձի, հասարակածային համաստեղություն
Տրոյական ձի, ըստ հին հունական առասպելաբանության՝ Տրոյայի պատերազմի 10-րդ տարում հույների կողմից Ոդիսևսի խորհրդով կառուցված փայտե հսկա ձի
Զվարթ (Կարսի նահանգ)

Անվան այլ կիրառումների համար տե՛ս՝ Զվարթ (այլ կիրառումներ)Զվարթ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Փշամանդիկ նեղատերև

Փշամանդիկ նեղատերև (լատ.՝  A. angustifolia Jaub. et Spach.), մատիտեղազգիների ընտանիքի, փշամանդիկ ցեղի բույս։


== Նկարագրություն ==
Չռված ճյուղերով փոքր թուփ է` 80 - 100 սմ բարձրությամբ։ Տերևները լայն են, հակառակ-ձվաձև կամ գրեթե կլորավուն, մինչև 2,0 սմ երկարությամբ և 1,5 սմ լայնությամբ, հիմքում սեպաձև, տափակ, մանր-ատամնաեզր, կարճ, լավ նկատելի տերևակոթունով։ Ռաստրուբը գլանաձև է, 2 - 3 մմ երկարությամբ, կարճ ատամիկներով։ Ծաղկապատը սպիտակ է կամ վարդագույն, նրա ներքին մասնիկները կլորասրտանման են։


== Տարածվածություն ==
Բնական պայմաններում տարածված է Կովկասում, Իրանում, Արևմտյան Հայաստանում։ Հայաստանի պայմաններում հանդիպում է Սևանի ավազանում և Վայքում։


== Կիրառություն ==
Էկոլոգիական խումբը VIII: Մշակության հավանական շրջանները 3, 8, 12 — 15, 17-18, 22 - 25, 28:


== Ծանոթագրություններ ==
Դիլան Սփրոուս

Դիլան Սփրոուս (անգլ.՝ Dylan Thomas Sprouse, օգոստոսի 4, 1992(1992-08-04), Արեցո, Տոսկանա, Իտալիա), ամերիկացի դերասան, Քոուլ Սփրոուսի երկվորյակ եղբայրը։
Դիլան Սփրոուսը ծնվել է իր եղբորից 15 րոպե շուտ։ Նա անվանվել է ի պատիվ Ուելսի բանաստեղծ և գրող Դիլան Թոմասի (1914—1953): Գրելով անգլերեն լեզվով Թոմաս Սփրոուսը մեծ ազդեցություն է թողել 20-րդ դարի ամբողջ անգլիական մշակույթի վրա և մեծապես նպաստել է նախկինում շատ հազվագյուտ օգտագործվող Դիլան անվան հայտնիությանը, որը այսօր նույնպես կրում են դերասաններ Դիլան Օ'Բրայենը, Դիլան Սփրեյբերրին և Դիլան Մինեթը։
Դիլան Սփրոուսը եղբոր հետ շատ վաղ սկսեց իր կարիերան ֆիլմերում, նկարվելով գովազդներում և հեռուստասերիալներում։ Եղբայրները կամ ֆիլմերում հայտնվում էին միասին, կամ անգամ խաղում էին մեկ դերը երկուսով։ Այնուամենայնիվ, 2011 թվականին նրանք հայտարարեցին դադար և  ընդունվեցին Նյու Յորքի համալսարան, որտեղ Դիլան Սփրոուսը ընտրեց վիդեոխաղերի դիզայնի և զարգացման մասնագիտություն։
Համալսարանը ավարտելուց հետո, եղբայրները վերադարձան իրենց աշխատանքին ֆիլմերում, նկարահանվելով տարբեր պրոեկտներում։ Դիլանը, բացի դրանից, պլանավորում է բացել իր սեփական բարը և գարեջրատունը Նյու Յորքում.:
Ռաջին ֆիլմը, որտեղ Դիլանը իր կարիերայի դադարից հետո զբաղեցրել էր գլխավոր դերի պաշտոնը, «Dismissed» (2017) հոգեբանական դրաման էր, նվիրված էր փառասեր և վտանգավոր աշակերտի և ուսուցչի կոնֆլիկտին։ Ֆիլմը ԱՄՆում միանգամից թողարկվեց DVD տեսասկավառակով, չցուցադրվելով կինոթատրոններում։
Եղբոր հետ համատեղ աշխատանքի ընթացքում Դիլանը Դիլան Սփրոուսը երեք անգամ պարգևատևվել է «Kids' Choice Awards» մրցանակով, որպես լավագույն հեռուստատեսային դերասան։
Դիլան Սփրոուսը երկար տարիներ հանդիսանում է ամերիկայի հայտնի մամուլների հոդվածների հիմնական դերակատարը։ Փաստացի նրա կատարած ցանկացած գործողություն, լինի դա միասին նկար եղբոր հետ Ինստագրամում, մասնակցություն հեռուստատեսային շոուներում և նույնիսկ լուսանկարը նոր վերնաշապիկով, դառնում է առանձին հեդվածի առարկա։ Այնուամենայնիվ, չնայած իր հայտնի հանրաճանաչության կարգավիճակին, հարցազրույցին (2017 թվականի ձմռանը) նա ասում է, որ իր կարիերայի նոր փուլում նա փորձում է նկարահանվել ազատ և տպավորիչ ֆիլմերում։


== Ֆիլմագրություն ==


== Մրցանակներ և անվանակոչություններ ==


== Ծանոթագրություններ ==
Մարգարիտա դե Վալուա

Մարգարիտ դը Վալուա (ֆր.՝ Marguerite de Valois, մայիսի 14, 1553, Սեն-Ժերմեն-ան-Լե - մարտի 27, 1615(1615-03-27)[…], Փարիզ), հայտնի է նաև, որպես «Մարգո թագուհի», Ֆրանսիայի թագուհի։
Ֆրանսիայի թագավոր Հենրի IV-ի կինը, ինչպես նաև Հենրի II-ի և Եկատերինա Մեդիչիի դուստրը։


== Կենսագրություն ==
Մարգարիտ դը Վալուան Հենրի II թագավորի կրտսեր՝ երրորդ դուստրն էր և ընտանիքի յոթերորդ երեխան։
Ֆրանսիայի գահը Մարգարիտը ժառանգել է իր եղբայրների՝ Ֆրանցիսկ II-ի, Շառլ IX-ի և Հենրի III-ի կառավարելուց հետո՝ 1589 թվականին։
Վաղ տարիքից Մարգարիտ դը Վալուան աչքի է ընկել առանձնահատուկ հմայքով, անկախ մտածողությամբ և սուր մտքով։ Վերածննդի դարաշրջանի ոգով Մարգարիտը լավ կրթություն է ստացել։
Բացի ֆրանսերենից, գերազանցապես տիրապետել է նաև լատիներեն, հունարեն, իտալերեն և իսպաներեն լեզուներին։ Սովորել է փիլիսոփայություն և գրականություն, ինչպես նաև եղել է լավ գրող։


== Գրականություն ==
Кастело А. Королева Марго. М., 1999.
Маргарита де Валуа. Мемуары. Избранные письма. Документы / Издание подготовили В. В. Шишкин, Э.Вьенно и Л.Ангар. — СПб: Евразия, 2010.
Таллеман де Рео Королева Маргарита // Занимательные истории / пер. с фр. А. А. Энгельке. — Л.: Наука. Ленинградское отделение, 1974. — С. 34-37. — (Литературные памятники). — 50 000 экз.
Шишкин В. В. Королевский двор и политическая борьба во Франции в XVI—XVII вв. — СПб, 2004.
Eliane Viennot. Marguerite de Valois. Histoire d’une femme. Histoire d’un mythe. Paris, 2005.
Marguerite de Valois. Correspondance. 1569—1614. Paris, 1999.


== Ծանոթագրություններ ==


== Արտաքին հղումներ ==
«Маргарита, Валуа. Мемуары»։ Восточная литература։ Արխիվացված օրիգինալից 2011-08-21-ին։ Վերցված է 29 марта 2011
Ժողովածու (3351)

Ժողովածու (3351), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3351 թվի տակ։ Ձեռագիրը գրվել է 1828 թվականին Շուշիում։ Գրված է թղթի վրա, որը ունի 20,2X15,2 սմ չափս։ Ձեռագիրը կազմված է 61 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ՝ 10ա, հետագայի՝ պահպանակ Բ (1864 թվական)։


== Բովանդակություն ==
Պաղտասարի Դպրի Յաղագս տրամաբանութեան։
Կզեմեսի Գալանոսի Յաղագս աստուածային բացարձակ կատարելութեան։


== Ծանոթագրություններ ==
Գևորգ Քոքչյան

Գևորգ Մկրտչի Քոքչյան (1915, Սուխլիս, Ախալցխայի շրջան, Վրացական ԽՍՀ - անհայտ), հայ մանկավարժ։ Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից, ԽՄԿԿ անդամ։


== Կենսագրություն ==
Գևորգ Քոքչյանը ծնվել է 1915 թվականին, Վրացական ԽՍՀ Ախալցխայի շրջանի Սուֆլիս գյուղում։ 1934 թվականին ավարտել է Ախալցխայի մանկավարժական ուսումնարանը և աշխատանքի անցել ծննդավայրում։ Եղել է դպրոցի տնօրեն։ 1939 թվականին զորակոչվել է կարմիր բանակ։ Մասնակցել է սպիտակ ֆինների դեմ մղված կռիվներին։ 1940 թվականի փետրվարի 27-ին վիրավորվել է, ապաքինվելուց հետո շարունակել է զինվորական ծառայությունը։ 1940 թվականի դեկտեմբերին վերադարձել է և նշանակվել Ախալցխայի շրջժողկրթբաժնի տեսուչ։
Պատերազմի տարիներին Քոքչյանը ծառայել է 89-րդ հայկական դիվիզիայի 526-րդ ականանետային դասակում։ Վեցամսյա դասընթացներն ավարտելուց հետո նշանակվել է հրետանային դասակի հրամանատար։ Դիվիզիան ուներ  երաժշտական ինքնագործ խումբ, որի երգիչ-մենակատարներից էր Քոքչյանը։ 1942 թվականին Թերեքի ափին տեղի ունեցող մարտերի ժամանակ ցուցաբերած խիզախության համար պարգևատրվել է «Մարտական ծառայությունների համար» մեդալով։ Կերչ և Սևաստոպոլ քաղաքների ազատագրման մարտերին մասնակցելու համար պարգևատրվել է «Խիզախության համար» երկու մեդալով։ Օդերի ափին պլացդարմ գրավելիս համարձակություն և քաջություն ցուցաբերելու համար արժանացել է Կարմիր աստղի շքանշանի։ Երկրորդ Կարմիր աստղն ստացել է Բեռլինի գրավման ժամանակ։ Միաժամանակ արժանացել է Գերագույն գլխավոր հրամանատարի շնորհակալագրերի։
Պատերազմից հետո Քոքչյանն աշխատել է որպես ուսուցիչ, գյուղխորհրդի գործկոմի նախագահ, դպրոցի տնօրեն։ 1968 թվականին Քոքչյանը տեղափոխվել է Երևան, աշխատել ուսուցիչ և արհեստանոցի վարիչ մայրաքաղաքի հենաշարժողական խախտում ունեցող երեխաների գիշերօթիկ դպրոցում։


== Պարգևներ ==
«Մարտական ծառայությունների համար» մեդալ
«Խիզախության համար» կրկնակի մեդալ
Կարմիր աստղի կրկնակի շքանշան


== Ծանոթագրություններ ==
Ֆոնտանկա (այլ կիրառումներ)

Ֆոնտանկա, կարող է վերաբերել՝

Ֆոնտանկա - գետ Սանկտ Պետերբուրգում, ճյուղավորում Նևա գետի դելտայում
Ֆոնտանկա - գյուղ Ուկրաինայի Օդեսայի մարզի Կոմինտերնովսկոե շրջանում
Սոլեդար

Սոլեդար (ուկրաիներեն՝ Соледа́р), քաղաք Ուկրաինայի Դոնեցկի մարզի Արտյոմովոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Բրյանցևսկի Ռուդնիկ, Կարլո-Լիբկնեխտովսկ։ Հիմնադրվել է 17-րդ դարում։
2012 թվականի տվյալներով Սոլեդար քաղաքում բնակվում էր 11 799 մարդ։ Բնակավայրը զբաղեցնում է 14108 կմ² տարածք։ Բնակչության խտությունը կազմում էր 1134 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-24 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խանլար մզկիթ

Խանլար մզկիթ (ադրբ.՝ Xanlar məscidi), 19-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։


== Պատմություն ==

Մզկիթը կառուցվել է 1893 թվականին Իչարի Շահար տարածքում։ Խանլարով եղբայրները մեծ դեր են խաղացել Խանլար մզկիթի կառուցման գործում։ Մզկիթը կառուցվել է Խանլարով եղբայրների տան կողքին։ Խանլար մզկիթի ճարտարապետ Մեշեդի Միրզե Գաֆար Իզմայլովը եղել է։ Մզկիթը քառանկյուն է։ Մզկիթը գտնվում է բնակելի թաղամասում։
Շենքի կառուցման մեջ օգտագործվել է դասական արևելյան և եվրոպական դրդապատճառները։ Մզկիթն ամբողջությամբ վերականգնվել է շինարարության փորձագետների, ճարտարապետների և արվեստագետների կողմից 2008 թվականին։ Մզկիթում տեղադրված են ժամանակակից ջեռուցման և լուսավորման համակարգեր։


== Պատկերասրահ ==

		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
(7916) 1981 EN

(7916) 1981 EN, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,365549 ա. մ., առավելագույնը մոտենում է 1,9785 ա. մ. հեռավորության վրա և հեռանում 2,7526 ա. մ.։ Արեգակի շուրջ մեկ ամբողջական պտույտ է կատարում 1328,91 երկրային օրվա ընթացքում, իր ուղեծրով շարժվելով միջինում 0,270898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7916) 1981 EN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարավային Բուկովինա

Հարավային Բուկովինան (ուկրաիներեն՝ Південна Буковина; ռումիներեն՝ Bucovina de Sud), պատմական շրջան է Ռումինիայի հյուսիսային մասում։ Բուկովինան բաժանված է երկու մասի՝ Հյուսիսային Բուկովինայի (ներկայումս Ուկրաինայում) և Հարավային Բուկովինայի (ներկայիս Ռումինիայում)։ Մոլդովական իշխանության ժամանակ այս տարածքում բնակվել են ռումինացիներ, գնչուներ և հրեաներ։ 1774- 1918 թթ տարածքը մտել է Ավստրո-Հունգարիայի կազմի մեջ։
Ալֆա և Օմեգա 3։ Մեծ գայլական խաղեր

Ալֆա և Օմեգա 3։ Մեծ գայլական խաղեր (անգլ.՝ Alpha and Omega 3: The Great Wolf Games), ռեժիսոր Ռիչարդ Ռիչի ամերիկյան լիամետրաժ համակարգչային մուլտֆիլմը։ Մուլտֆիլմեր «Ալֆա և Օմեգա։ Մեծաժանիք եղբայրություն» և «Ալֆա և Օմեգա 2։ Տոնական ոռնոցի արկածներ» ուղղակի շարունակությունը։
Առաջին մուլտֆիլմն է այս շարքից, որտեղ գլխավոր հերոսները Համֆրին ու Քեյթը չեն, այլ՝ նրանց դուստր Կլոդետն ու իր ընկեր Ֆլիտը։
«Ալֆա և Օմեգա 3»-ը թողարկվել է միանգամից տեսատարբերակով։ 2014 թվականի մարտի 4-ին ֆիլմը դարձել է հասանելի iTunes օնլայն խանութում, իսկ մարտի 25-ին հասանելի է դարձել նաև Walmart խանութների ցանցում։


== Սյուժե ==
Քեյթն ու Համրին մրցակցում են այլ շնիկների խմբերի հետ «Մեծ գայլական խաղեր»-ում։ Սյուժեն ոգեշնչված է ձմեռային օլիմպիական խաղերից։


== Հնչյունավորում ==
Լինդսեյ Տորենս — Կլոդետ, Հմաֆրիի ու Քեյթի միակ դուստրը, Արևմտյան Խմբի ալֆա-գայլուհի
Մայք Ջեկոբս — Ֆլիտ, Հյուսիսային Խմբի ալֆա-գայլ
Բեն Դիսկին — Համֆրի, Արևմտյան Խմբի օմեգա-գայլ, Քեյթի ամուսինը և Կլոդետի, Ստինկիի ու Ռանտի հայրը
Դի Դի Գրիինի — Ռանտ, Քեյթի ու Համֆրիի փոքր զավակը, Արևմտյան Խմբի օմեգա-գայլ
Քեյթ Հիգինս— Ստինկի, Քեյթի ու Համֆրիի ավագ տղան, Արևմտյան Խմբի ալֆա-գայլ
Քեյթ, Արևմտյան Խմբի ալֆա-գայլուհի


== Արձագանքներ ==
Ինչպես նախորդ մասը, այնպես էլ սա ստացել է քննադատական տարբեր արձագանքեր։ «Flayrah» կայքի գրախոսը նշում է, որ անիմացիան ավելի է լավացել համեմատած նախորդի հետ, սակայն հեռու է օրիգինալից։
«Common Sense Media» կայքի գրախոսը մուլտֆիլմին տվել է երեք աստղ չորսից և գրել, որ հատկապես սպորտային թեմատիկան դուր կգա փոքր երեխաներին։


== Շարունակություն ==
Նախատեսվում էր այս շարքի ևս երկու սերիաներ։ Չորրորդ մասը՝ «The Legend of the Saw-Toothed Cave» նվիրված է Հելոունին ու պետք է թողարկվեր 2014 թվականի հոկտեմբերի 31-ին։ Հինգերորդ մասը ստացել է «Family Vacation» անվանումը և պետք է թողարկվեր 2015 թվականի ամռանը։ Երկու մասերի ռեժիսորն էլ Ռիչարդ Ռիչն էր։


== Ծանոթագրություններ ==
Զիվան (այլ կիրառումներ)

Զիվան, կարող է վերաբերել՝

Զիվան - ակքանազգիների ընտանիքի միամյա կամ բազմամյա խոտաբույսերի ցեղ
Զիվան - լեռ Հայկական լեռնաշխարհում, Անտիպոնտական լեռնահամակարգում
Ֆուտբոլի Անգլիայի գավաթ 2004-05

Ֆուտբոլի Անգլիայի գավաթ 2004-05 (անգլ.՝ 2004-05 FA Cup), Ֆուտբոլի Անգլիայի գավաթի 124-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Չերվոնայա Զնամենկա (գյուղ, Կազանկայի շրջան)

Անվան այլ կիրառումների համար տե՛ս՝ Չերվոնայա ԶնամենկաՉերվոնայա Զնամենկա (ուկրաիներեն՝ Червона Знамянка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1924 թվականին։
2001 թվականի տվյալներով Չերվոնայա Զնամենկա գյուղում բնակվում էր 262 մարդ։ Բնակավայրը զբաղեցնում է 0,422 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլսենա

Բոլսենա (Իտալերեն՝ Bolsena) կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 4240 մարդ (2008 թվական), բնակչության միջին խտությունը կազմում է 66 մարդ/կմ2։ Տարածքը կազմում է 64 կմ2։ Փոստային ինդեքսը՝ 1023։ Հեռախոսային կոդը՝ 0761։
Կարգավորման հովանավոր է համարվում Սուրբ Քրիստինա Տիրսկայան, որի անունով կոչվող եկեղեցում էլ հենց տեղի է ունեցել Խաչելիության դեպքը, որն էլ հիմք է հանդիսացել Ռաֆայելի Վատիկանում ստեղծած որմնանկարների համար։


== Պատմություն ==

Երեսնամյա պատերազմից հետո՝ մ. թ. ա. 264 թվականին (այլ աղբյուրներում՝ մ. թ. ա. 265 թվականին), Մարկ Ֆուլվիա Ֆլակկի հյուպատոսությունը վերջնականապես անցավ հռոմեացիներին։ Քաղաքի բնակիչները տեղափոխվեցին ավելի ապահով և պաշտպանության համար ավելի հարմար տեղ՝ ձկներով հարուստ լիճ Վոլսենի (Lacus Volsiniensis), որտեղ նրանք հիմնադրեցին «Նոր Վոլսինիի»-ն (Volsinii novi) ներկայիս քաղաք Բոլսենան։


== Բնակչության կազմը ==
Բնակչության կազմը։


== Կոմմունայի ադմինիստրացիան ==
Հեռախոս։ 0761 7951
Էլեկտրոնային փոստ։ info@comunebolsena.it
Պաշտոնական կայք։ http://www.comunebolsena.it/


== Աղբյուրներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լավուան (համայնք)

Լավուան (ֆր.՝ Lavoine), համայնք Ֆրանսիայի Օվերն մարզի Ալյեի գավառում։ Մտնում է Վիշի շրջանի Լը Մայե դե Մոնտան կանտոնի կազմի մեջ։ 
Համայնքի INSEE կոդ՝ 03141։


== Բնակչություն ==
Համայնքի բնակչությունը 2008 թվականին կազմում էր 151 մարդ։


== Տնտեսություն ==
2007 թվականի տվյալներով 84 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 19-ը անգործունակ (ակտիվության ցուցանիշը 77,4 %, 1999 թվականին եղել է՝ 61,5 %)։ 65 աշխատունակ բնակիչներից 64-ը աշխատում էին (41 տղամարդ և 23 կին), անաշխատանք էր 1-ը (տղամարդ)։ 19 անգործունակ մարդկանցից 4-ը աշակերտներ կամ ուսանողներ են, 9-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լավուան» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-23 
«Լավուան» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Արզնի

Անվան այլ կիրառումների համար տե՛ս՝ Արզնի (այլ կիրառումներ)Արզնի գյուղ, առողջարանային գյուղ Հայաստանում, Կոտայքի մարզում։ Գտնվում է մարզկենտրոնից 29 կմ հարավ-արևմուտք, Երևանից 23 կմ դեպի հյուսիս, Հրազդան գետի ձախափնյա սարավանդի վրա, ծովի մակարդակից 1340 մ բարձրության վրա։
Գյուղը հիմնվել է 19-րդ դարում Պարսկաստանից Արևելյան Հայաստան տեղափոխված ասորիների կողմից։ Բնակչությունը կազմում է 2,529 մարդ (2009), հիմնականում՝ ասորիներ։
Արզնին առողջավայր է, հայտնի է իր հանքային ջրերով։ Արզնիի առողջարանները կառուցված են նաև Հրազդանի կիրճում, գետի երկու ափերին։


== Բնակչություն ==
Արզնիի ազգաբնակչության փոփոխությունը.


== Տնտեսություն ==
Արզնիից ոչ հեռու գտնվում է Արզնի ՀԷԿ-ը։ Գյուղում կա թանկարժեք քարերի մշակման գործարան։


== Պատմամշակութային կառույցներ ==
Արզնիում են գտնվում Սբ. Կարապետ (XVII-XVIII դարեր), Սբ. Մարիամ Աստվածածին (XIX դար), Սբ.Պողոս-Պետրոս (XVIII-XIX դարեր) եկեղեցիները և VI դար եռախորան կանգուն եկեղեցին։
Ասորիներն ունեն իրենց եկեղեցին։ Գյուղի տարածքում հայտնաբերվել են հին քարե դարի և նեոլիթի նյութեր։


== Պատմական ակնարկ ==
Նախկինում կոչվել է Արծնի, Սարջալա, ասորաբնակ լինելու համար կոչվել է նաև Արզնի-Ասորիք։ Հայտնի է եղել որպես զուտ հայկական գյուղ։ Սրա ապացույցներն են Արզնիի տարածքի շինությունների և պարիսպների ավերակները, մինչև 19-րդ դարի վերջերը, պարիսպներից դուրս, հյուսիսային կողմում սրբատաշ քարից շինված դեռևս կանգուն 2 մատուռները, խաչարձաններով հարուստ գերեզմանատունը։ Արզնի անվան ամենահին հիշատակությունը գալիս է 15-րդ դարի կեսերից, որի ստուգաբանությունը կապված է Արա Գեղեցիկի և Շամիրամի առասպելի հետ։ Գյուղում կա 6-րդ դարի կանգուն եկեղեցի, իսկ հին եկեղեցիների քարերով ասորիները կառուցել են նաև իրենց եկեղեցին։ Նրա տարածքում հայտնաբերվել են քարե դարի և նեոլիթի ժամանակաշրջանի նյութեր։ Հրազդանի կիրճի ձորում կան քարայրներ, որոնք հնում ծառայել են որպես պատսպարան և ունեցել պաշտպանական նշանակություն։


== Ավանդություն ==
Այստեղ ժամանակին ճակատամարտ է տեղի ունենում Արա Գեղեցիկի ու Շամիրամի միջև։ Արան ընկնում է պատերազմի դաշտում։ Շամիրամը հրամայում է զինվորներին գտնել նրա դիակը։ Որովհետև բացի Շամիրամից ուրիշ ոչ ոք չէր ճանաչում Արային, դիակները բերում են նրա մոտ, որ զննի։ Ամեն անգամ դիակը Շամիրամին ցույց տալիս, զինվորներն ասում են՝ «Ա՜ռ զննի»։ Դրանից հետո այդ տեղը կոչվում է Արզնի։


== Հայտնի արզնեցիներ ==
Արսեն Միխայլով, ՀՀ ԱԺ 6-րդ գումարման պատգամավոր։


== Տես նաև ==
Արզնիի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Դրյու Բերիմոր

Դրյու Բլայթ Բերիմոր (անգլ.՝ Drew Blyth Barrymore, փետրվարի 22, 1975(1975-02-22)[…], Քալվեր Սիթի, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի, պրոդյուսեր և ռեժիսոր։
Հանրաճանաչ Բերիմոր դերասանական գերդաստանի ներկայացուցիչ Ջոն Բերիմորի թոռնուհին, Լայոնել Բերիմորի ազգականը։ 
Դրյուն ղեկավարում է սեփական «Flower Films» պրոդյուսերական ընկերությունը։
Առաջին անգամ էկրանին հայնտվել է տասնմեկ տարեկան հասակում՝ հեռուստատեսային գովազդում։ Այնուհետև 1980 թ.-ին նկարահանվել է Ռասել Քենի «Ուրիշ հիպոսթազիսներ» ֆիլմում։ Դրանից հետո Բերիմորը նկարահանվել է Սթիվեն Սփիլբերգի «Այլմոլորակայինը» ֆիլմում, որից հետո դարձել է 1980-ականների ամենահայտնի երեխա-դերասաններից մեկը։


== Կենսագրություն ==


=== Վաղ տարիներ ===
Դրյու Բերիմորը ծնվել է Կալիֆոռնիա քաղաքի Քալվեր-Սիթի քաղաքում։ Նրա ծնողները՝ Ջոն Դրյու Բերիմորն ու Ջեյդ Բերիմորը, հոլիվուդյան դերասաններ են։ Հոր կողմից Դրյուն սերում է դերասանների մեծ տոհմից, որ ունի անգլիաիռլանդական արմատներ։ Նրա հորական պապն ու տատը՝ Ջոն և Դոլորես Կոստելո Բերիմորները, դերասաններ են եղել։ Դրյուն արյունակցական մոտ կապեր ունի դերասան Լայոնել Բերիմորի, դերասանուհիներ Դայանա Բերիմորի Էթել Բերիմորի հետ։ Մոր կողմից Դրյուն հունգարական արմատներ ունի։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


== Ծանոթագրություններ ==
Վորոնիխա (այլ կիրառումներ)

Վորոնիխա, կարող է վերաբերել՝

Վորոնիխա - գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Վորոնիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում
Մարգերիտ Լոնգ

Մարգերիտ Լոնգ (ֆր.՝ Marguerite Long, նոյեմբերի 13, 1874(1874-11-13)[…], Նիմ - փետրվարի 13, 1966(1966-02-13)[…], Փարիզ), ֆրանսիացի դաշնակահարուհի, մանկավարժ։
Սովորել է Փարիզի կոնսերվատորիայում, որտեղ և դասախոսել է 1906-1940 թվականներին (պրոֆեսոր՝ 1920 թվականից)։ Կազմակերպել է դաշնամուրի մասնավոր դպրոց։ Հանդես է եկել համերգներով, պրոպագանդել իմպրեսիոնիստների և մյուս ժամանակակից ֆրանսիական կոմպոզիտորների երկերը։ 1943 թվականին Ժ. Տիբոյի հետ կազմակերպել է դաշնակահարների և ջութակահարների մրցույթ (1946 թվականից՝ Մ. Լոնգի և Ժ. Տիբոյի անվան)։ 1955 թվականին ելույթ է ունեցել Մոսկվայում։ Գրել է հիշողություններ Գ. Ֆորեի, Կ. Դեբյուսիի և Մ. Ռավելի հետ իր համատեղ աշխատանքի մասին։


== Ծանոթագրություններ ==
Ֆրաիկուր

Ֆրաիկուր (ֆր.՝ Fraillicourt), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 217 մարդ, բնակչության խտությունը` 15.08 մարդ/կմ²: Բնակավայրը զբաղեցնում է 14.39 կմ² տարածք:


== Աշխարհագրություն ==
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 45 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 37: Ակտիվության ցուցանիշը կազմում է 67,3 %: 76 աշխատունակ մարդկանցից աշխատել է 67 անձ (45 տղամարդ և 22 կին): Գործազուրկ են եղել 9 անձ (3 տղամարդ և 6 կին): 37 անաշխատունակներից 4-ը եղել են աշակերտներ կամ ուսանողներ, 14-ը` թոշակառուներ, իսկ 19-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ամ Արդենվալ

Ամ Արդենվալ (ֆր.՝  Hem-Hardinval), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 343 մարդ, բնակչության խտությունը` 33.46 մարդ/կմ²։ Բնակավայրը զբաղեցնում է 10.25 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 30 կմ հյուսիս։


== Բնակչություն ==


== Տնտեսություն ==
2010 թվականին ուներ 218 աշխատունակ (15-64 տարեկան) բնակիչ, որոնցից ակտիվ էին 170-ը, իսկ ոչ ակտիվները` 48։ Ակտիվության ցուցանիշը կազմում է 78,0 %։ 170 աշխատունակ մարդկանցից աշխատել է 148 անձ (84 տղամարդ և 64 կին)։ Գործազուրկ են եղել 22 անձ (9 տղամարդ և 13 կին)։ 48 անաշխատունակներից 18-ը եղել են աշակերտներ կամ ուսանողներ, 12-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լորեն Բուշ Լորեն

Լորեն Պիրս Բուշ Լորեն (անգլ.՝ Lauren Pierce Bush Lauren, հունիսի 25, 1984(1984-06-25), Դենվեր, ԱՄՆ), ամերիկացի մոդել և դիզայներ։ Լորենը «FEED Projects»-ի համահիմնադիրը, գլխավոր և ստեղծագործական տնօրենն է։ 
Նա նախկին նախագահ Ջորջ Հ. Ու. Բուշի թոռնուհին է և Ջորջ Ու. Բուշի՝ զարմուհին։


== Կենսագրություն և կարիերա ==
Լորենը, ինչպես նրա եղբայրը՝ Էշլին և քույրը՝ Պիրսը, ավարտել է Տեխասի Հյուստոն քաղաքի միջնակարգ դպրոցը։ Ապա նա սկսել է նորաձևություն և դիզայն ուսումնասիրել Պարսոնի դիզայնի դպրոցում և Սուրբ Մարտինի արվեստի և դիզայնի դպրոցում։ 2006 թվականին Լորենը ավարտել է Փրինսթոնի համալսարաը՝ «մարդաբանություն» մասնագիտության բակալավրի աստիճանով։
Ունենալով 168 սմ հասակ՝ Լորենը սկսել է մոդել աշխատել։ Նա հայտնվել է «Vogue» և «Vanity Fair» ամսագրերի շապիկներին, նաև «Tommy Hilfiger» հագուստի գովազդում։ Բուշը նաև գովազդել է «Abercrombie & Fitch» ապրանքանիշը և աշխատել է դիզայներներ Գայ Մաթիոլոյի և Այզեկ Միզրախի հետ։ Լորենը հայտնվել է նաև հեռուստատեսությունում, խաղացել է «Ընկերներ» սերիալի մեկ սերիայում։ Բացի այդ, զբաղվել է բարեգործությամբ և ուսանողական տարիներին եղել է բարի կամքի դեսպան Չադում՝ ՄԱԿ-ի պարենի համաշխարհային ծրագրի շրջանակներում։
2007 թվականին Բուշը դարձել է «FEED Projects»-ի համահիմնադիր՝ Էլեն Գուստաֆսոնի հետ միասին։ «FEED Projects»-ը պատրաստում է պայուսակներ, որի վաճառքի ողջ հասույթը փոխանցվում է ՄԱԿ-ի պարենի համաշխարհային ծրագրին։ FEED-ի պայուսակները պատրաստված են 100%-անոց օրգանական, էթիկապես ընդունելի նյութերից։ Ծրագիրն ուղղված է մեկ տարվա ընթացքում 1 աշակերտի ճաշով ապահովելուն։ Լորենը նաև ստեղծել է «FEED USA» ծրագիրը, որն ուղղված է ԱՄՆ-ում դպրոցականների սննդի առողջացմանը։
2008 թվականի սեպտեմբերի 11-ին Բուշը թողարկել է հագուստի իր գիծը՝ «Lauren Pierce» անվան տակ։


== Անձնական կյանք ==
2011 թվականի սեպտեմբերի 4-ից Լորենը ամուսնացած է Դևիդ Լորենի հետ, որի հետ մինչ իրենց ամուսնությունը հանդիպել է 7 տարի։ Ամուսիններն ունեն երկու որդի՝ Ջեյմս Ռիչարդ Լորենը և Մաքս Ուոքեր Լորենը։


== Ծանոթագրություններ ==
Բաղօլոք

Բաղօլոք, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խամալյուս

Խամալյուս, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Պեիթո

Պեիթո (հին հունարեն՝ Πειθώ՝ «համոզմունք»), հունական դիցաբանության աստվածուհի կամ օվկիանոսուհի, ով մարմնավորում է համոզմունք և գայթակղություն։ Օվկիանոսի և Տեթիսի դուստրն է։ Հին Հռոմում նրան կոչում էին Սուադելե (Suadela/Suada)։
Ըստ Պավսանիասի՝ հենց Թեսևսն է ստեղծել Ափրոդիտեի և Պեիթոի պաշտամունքը Աթենքի Միջնաբերդի հարավային լանջին։
Պեիթոն Ափրոդիտեի սպասավորուհին էր կամ ուղեկից և սերտորեն կապված էր սիրո և գեղեցկության աստվածուհու հետ։ Հնագույն արվեստագետների և բանաստեղծներ ուսումնասիրել այս կապը իրենց աշխատանքներում։ ։
Կապը ավելի էր խորացել Հին հունական ամուսնությունների համատեքստում, քանի որ ապագա փեսան պետք է բանակցեր և համոզեր ապագա աներոջը՝ ապագա հարսի ձեռքը խնդրելու և Հարսանյաց գինը վճարելու համար։ Եվ հաջողության հասնում էին այն տղամարդիկ, ովքեր լավ համոզել գիտեին։
Պեիթոն և Ափրոդիտեն երբեն որոշակի չափով նույնացվում էին և Պեիթո անունը դառնում էր Ափրոդիտեի կամ՝ ածականը, կամ՝ անվան համակցությունը։ Սա ցույց է տալիս, թե ինչպես է կարևորվում հունական մշակույթում համոզմունքի (կամ ցանկության) ու սիրո հարաբերությունը։

Հենց Պեիթոն է համոզում Մեդեային լքել հայրենիքը։
Զուգում է մանյակով Պանդորայի պարանոցը։
Ափրոդիրեին թագադրվում ծաղկեպսակով, երբ նա ծնունդ է առնում ծովի փրփուրներից։


== Ծագում ==
Պեիթոյի ծագումը որոշ չափով պարզված չէ։

Ըստ Հեսիոդոսի «Թեոգոնիա» Պեիթոն Օվկիանոսի և Տեթիսի դուստրն է, ինչը նշանակում է, որ նա օվկիանոսուհի է, հետևաբար, քույր է հանդիսանում այնպիսի նշանավոր աստվածուհիներին, ինչպիսիք են Դիոնան, Դորիսը, Մետիսը և Կալիպսեն։Սակայն, Հեսիոդոսի դասակարգումը Պեիթոին որպես օվկիանոսուհի, հակասում է մյուս աղբյուրներին։ Նա առավել հաճախ համարվում է Ափրոդիտեի դուստր։ Նաև համարվում էր Հերմեսի՝ սուրհանդակ աստվածի կինը։

Ըստ Հերմեսիանակտի՝ Պեիթոն Հերմեսի կինն էր և համարվում էր քարիսներից մեկը։


== Աստղագիտության մեջ ==
Ի պատիվ Պեիթոի անվանվել է աստերոիդ (118) Պեիթո՝ հայտնաբերված 1872 թ։


== Ծանոթագրություններ ==


== Աղբյուրներ ==
The Theoi Project, "PEITHO" 
Images of Political Personifications: Peitho (persuasion)
Grimal Pierre (1996)։ Dictionnaire de la Mythologie Grecque Et Romaine։ Wiley։ էջ 349։ ISBN 978-0-631-20102-1
Գլոթերտալ

Գլոթերտալ (գերմ.՝ Glottertal), կոմունա Գերմանիայի Բյուտեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 3025 մարդ (ըստ 2010 թվականի դեկտեմբերի 31-ի)։ Տարածքը կազմում է 30,76 կմ²։ Պաշտոնական կոդ՝ 08 3 15 041։
Համայնքը ունի 4 շրջան։ Համայնքից ոչ հեռու արևմտյան լանջին գտնվում է նախկին գրուղին՝ Ուրգրաբենը։


== Զինանշան ==
Զինանշանի բաղկացուցիչ մասերը։

		
		
		


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
(6850) 1981 QT3

(6850) 1981 QT3, աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,146815 ա. մ., առավելագույնը մոտենում է 2,8618 ա. մ. հեռավորության վրա և հեռանում 3,4318 ա. մ.։ Արեգակի շուրջ մեկ ամբողջական պտույտ է կատարում 2038,94 երկրային օրվա ընթացքում, իր ուղեծրով շարժվելով միջինում 0,176562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6850) 1981 QT3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռենդի Վեյն

Ռենդի Վեյն (անգլ.՝ Randy Wayne, օգոստոսի 7, 1981(1981-08-07), Moore, Քլիվլենդ, Օկլահոմա, ԱՄՆ), ամերիկացի դերասան և պրոդյուսեր։


== Կենսագրություն ==
Ռենդի Վեյնը ծնվել է 1981 թվականի օգոստոսի 7-ին Մուրեում։ Սովորել է Քեմփբելսվիլ համալսարանում՝ լողի և վազքի կրթաթոշակի համար։
2002 թվականին մասնակցել է բրիտանական «Նավաբեկությունից տուժածները» (անգլ.՝ Shipwrecked) ռեալիթի շոուին։ 2005 թվականից սկսել է նկարահանվել տարբեր հեռուստասերիալների էպիզոդներում («Ջեք և Բոբի», «Ֆրենիի կյանքը», «Խուզարկու շուն» և ուրիշներ)։ 2005 թվականին նաև ստացել է առաջին դերը կինոյում՝ ցածր բյուջետային «Սպի» սարսափ ֆիլմում։ 2006 թվականին հայտնվել է «Սերֆերների արքան» կատակերգությունում, «Հաշտեցում» կատակերգական դրամայում, ինչպես նաև մշտական դեր է ստացել «Որդիներ ու դուստրեր» հեռուստասերիալում։ 2007 թվականին Լյուքա Դյուքա դերով նկարահանվել է «Հազարդայի ցանցառները։ Սկիզբ» հեռուստաֆիլմում, որը 2005 թվականի «Հազարդայի ցանցառները» ֆիլմի պրիքվելն է, որտեղ Լյուքայի դերը խաղացել է Ջոննի Նոկսվիլլը։ 2008 թվականին նկարահանվել է երեք սարսափ ֆիլմերում՝ «Գրիզլի զբոսայգին», «Պադլա» մականունով սքինհեդի, «Մոլլի Հարթլիի ուրվականները» Մայքլի և «Տասներեքերորդ նրբանցքը» ֆիլմում Մեթայի դերերով։ Նաև խաղացել է Ջիմ Գրիմսլիի՝ «Երազանքների տղա» նույնանուն վեպի էկրանավորման դերերից մեկը և ստացել է մշտական դեր «Տաք-տաք Լոս Անջելես» հեռուստասերիալում։ 2009 թվականին նկարահանվել է «Փրկել կյանք» դրամայում, իսկ 2010 թվականին Մեթյու Մոդայինի հետ միասին՝ «Գործընթաց» դրամայում։
2016 թվականին եղել է «Պանդեմիա» ֆանտաստիկ թրիլլերի գործադիր պրոդյուսերը, 2018 թվականին խաղացել է Դևիդ Կարթերի «Դժոխքից ելածները 10։ Դատավճիռ» սարսափ ֆիլմում։


== Ֆիլմագրություն ==


== Ծանոթագրություններ ==
Մարգրետե Աուքեն

Մարգրետե Հելլե Աուքեն (դան․՝ Margrete Helle Auken, հունվարի 6, 1945(1945-01-06), Օրհուս, Կենտրոնական Յուտլանդիա տարածաշրջան, Դանիա), դանիացի քաղաքական գործիչ, Եվրոպական խորհրդարանի պատգամավոր 2004 թվականից, Եվրոպական կանաչների կուսակցության մաս կազմող Սոցիալիստական ժողովրդական կուսակցության (դան․՝ Socialistisk Folkeparti) անդամ, Ֆոլկետինգի նախկին պատգամավոր։
Մարգրետե Աուքենն ավարտել է Կոպենհագենի համալսարանը։ Դանիայի Ավետարանական-Լյութերական եկեղեցու ծխական քահանա (դան․՝ sognepræst) է Ֆրեդերիկսբերգի եկեղեցում։


== Քաղաքական գործունեություն ==
Աուքենը 1979 թվականի հոկտեմբերից մինչև 1990 թվականի դեկտեմբերը և 1994 թվականի սեպտեմբերից մինչև 2004 թվականի հունիսը զբաղեցրել է Դանիայի խորհրդարանի` Ֆոլկետինգի պատգամավորի պաշտոն։
2004 թվականին ընտրվել է որպես Եվրախորհրդարանի պատգամավորության միակ թեկնածու Սոցիալիստական ժողովրդական կուսակցությունից (ՍԺԿ) և «Եվրոպական միավորված ձախեր - Սկանդինավյան կանաչների լիգա» քաղաքական խմբին միանալու փոխարեն, առանց ՍԺԿ-ի հավանության, որոշել է միանալ «Եվրոպական կանաչների կուսակցություն - Եվրոպական ազատ դաշինք» քաղաքական խմբին, ինչը մեծ աղմուկ է բարձրացրել ՍԺԿ-ում։
2014 թվականից Աուքենը Եվրախորհրդարանի Շրջակա միջավայրի, հանրային առողջության և սննդի անվտանգության հանձնաժողովի անդամ է։ Նախկինում եղել է Տրանսպորտի և զբոսաշրջության հանձնաժողովի (2004-2007) և Զարգացման հանձնաժողովի (2005-2009) անդամ։ 2007 թվականին միացել է նաև Խնդրագրերի հանձնաժողովին։
Խորհրդարանական հանձնաժողովների անդամ լինելուց բացի, Աուքենը Պաղեստինի հետ հարաբերությունների հարցերով պատվիրակության անդամ է, նաև Եվրախորհրդարանի Կենդանիների բարօրության և պահպանման հարցերով միջխմբի և Ծովերի, գետերի, կղզիների և ափամերձ տարածքների հարցերով միջխմբի անդամ։
2019 թվականին Աուքենը վերընտրվել է։


== Անձնական կյանք ==
Աուքենի եղբայրը` Սվեն Աուքենը, նույնպես քաղաքական գործիչ է եղել։ Մարգրետե Աուքենն ունի երեք երեխա. դուստրը՝ Իդա Աուքենը, որը նույնպես քահանա է և քաղաքական գործիչ, ի տարբերություն մոր` 2014 թվականից Դանիայի սոցիալ-լիբերալ կուսակցության անդամ է և վարչապետ Հելլե Թորնինգ-Շմիդտի օրոք զբաղեցրել է Շրջակա միջավայրի նախարարի պաշտոնը։


== Ծանոթագրություններ ==


== Արտաքին հղումներ ==
Մարգրետե Աուքենի էջը Եվրախորհրդարանի պատգամավորների տվյալների շտեմարանում
Արարոց սար

Արարոց սար, լեռ Հայկական լեռնաշխարհում, Վան քաղաքի մոտ, Վարագա լեռան զանգվածում։


== Ծանոթագրություններ ==